
1984. JANUÁR 


"gadssé Are 
Más, mert új 


Soha nem felejtem el azt a délutánt, amikor édes- 
anyám közölte: ma, az esztendő utolsó napján nagy 
ajándékot kapok. Velük, a felnőttekkel együtt meg- 
várhatom az éjfélt, az új év érkezését. Büszke voltam. 
Úgy tűnt, ettől majdnem felnőtté válok magam is, hi- 
szen rendesen már fél kilenckor megkaptam a , jójsza- 
kát-puszit". Kint hó volt és hideg. A kályhában pat- 

togott a tűz — a távfűtés messze volt még. Fánkot 
ettünk, rádiót hallgattunk. Televízió akkoriban nem 
volt még. 


Kilopakodtam az udvarra. Vártam. Talán látok majd 
egy ballagó öregembert, s egy véle szemben siető kis- 
gyereket — ahogyan azt a mesékben megítták. De 
nem jött senki, csak éjfél után a szomszédok, hogy 
koccintsanak és boldog új esztendőt kívánjanak. 

Azóta elment sok tégi év, és sok új érkezett. Akadt 
köztük jó és rossz is. De egyvalami megmaradt a leg- 
első átvirrasztott szilveszter hangulatából: a várako- 
zás és a kíváncsiság. Milyen lesz? Szebb, jobb, mint 
amilyent várok és várunk? Vidámabb? Nehezebb? 
Gyakran mondogatják, hogy az embert saját kezében 
tartja a sikert és a szerencsét. Ez féligazság! Mert mire 
jutna a család, rokonok s barátok nélkül? Hiszen az 
ember örülni sem tud igazán, ha egymaga van! A leg- 
drágább játék sem ér semmit, ha nincs, akinek azt 
megmutasd — nem dicsekvésből, hanem mett tátsul 
hívod, játékba. 

Kérlek, ne lepődj meg, ha most azt olvasod, hogy 
téged felnőttek hívnak játszani! Így van, hiszen tu- 
dod, a Magyar Úttörők Szövetségének Konferenciája 
decemberben tanácskozott. Ott sokat beszéltek arról 
is, milyen játékos, okosan vidám lehet a te, a ti kisdo- 
bos és úttörőéletetek. Hát mi így kezdjük ezt az új 
esztendőt, mely más, mint a régi volt. Még csak barát- 
kozunk vele, levelünkre néha a régit írjuk. Még át kell 
élnünk sok mindent ahhoz, hogy 1984 szilveszterén 
azt mondhassuk, hogy szép volt és vidám, sokat ne- 
vettünk, játszottunk, hasznos dolgokat tettünk. A cse- 
csemőből sok minden lehet felnőtt korára. Valahogy 
4 így van ez az új esztendővel is. Rajta, ismerkedjünk 
vele! 

Joó Katalin 


Januárban két fontosabb esemény történt. Egy jó 
meg egy rossz. Megfigyeltem, hogy más hónapok- 
ban is gyakran így van ez. Januárban a legjobb a téli 
szünet volt. A legrosszabb a bizonyítványosztás. 

A téli szünetet leginkább a jégpályán töltötte az 
őrsünk. Mi vagyunk a korcsolyázó Gepátrdok. Csak 
eszébe ne jusson valakinek, hogy ezt is rajzoljam az 
őrsi naplóba! Az egész őrsnek van már korcsolyája. 
Akinek eddig nem volt, most kért karácsonyra, mint 
. példáulénis. Versenykorcsolyát kaptam, cipőre sze- 
relve. Felnőtt számozású cipőt vettek. Nekem van 
a legnagyobb lábam az őrsben. 

De mégse ez volt a legfőbb szám, hanem a Wittner 
Laci villanyborotvája. Ázt kapta karácsonyra. Witt- 
nernek rengeteg nagynénje van. Azok összeadják a 
. pénzt ajándékra. És Laci azt vesz magának amit akar. 
Ugyanez a helyzet az ebéddel. Más a napközibenebé- 
del vagy otthon. Mindkét helyen azt, ami van. 
Wittnerpénztkapésaz önkiszolgáló étteremben ebé- 
del. Egyszer engem is meghívott. Azt mondta, lán- 

goló palacsintát eszünk majd. De csak tökfőzeléket 
ettünk. Azt otthon is lehet. 

Karácsonyra tehát megvette magának a villany- 
borotvát. Most várja, hogy nőjön már a bajusza. 
Addig is, amíg majd borotválkozhat, dicsekszik vele 
a jégpályán. Azért éppen ott, hogy Ádám Eta is 
hallja. 

Kdúin Eta a legszebb lány az osztályban. Minden 
fiú szerelmes belé, csak én nem, és legjobban a Witt- 
ner. Ádám Eta korcsolyabajnoknőnek készül. Az 
őrsünk nagyon reméli, hogy sikerül. És akkor majd 
nézhetjük a világbajnokságot a tévében, akkor is, 
ha éjjel van a közvetítés. ő 

De Etát már most is néztük. Ő ott korcsolyázott 
abban a ketrecfélében, amit a pálya közepén beke- 
rítettek. Csak azokat engedték oda, akik tehetsége- 
sek. Velük foglalkozott az edző. Például Etával is 
foglalkozott, vagyis dirigált neki. Minket csak kiza- 
vart. 

Én még orosz nyelvből se vagyok tehetséges. Így 

mondja a nagymamám, amikor a barátnőjének ma- 
gyarázza, hogy miért van kettesem. Én megmond- 
hatnám, hogy főleg nem tanultam, azért van. De in- 
kább nem szólok bele a felnőttek beszédébe. Nem 
Való: a 

Csak Etának mondtam meg, mi az igazság az 
orosz jeggyel. Az aluljáróban mondtam meg. Ott 
szoktunk beszélgetni. Mert együtt megyünk haza a 
jégpályáról. Én viszem az ő korcsolyáját is. Szívesen 
viszem. Akár az ütes üvegeket is visszavinném he- 
lyettea közértbe! Bármit kérne, megtenném. Ezt is 
megmondtam neki az aluljáróban. Nem felelt rá 
semmit. Talán nem hallotta. Mert fülvédő volt a fü- 
lén. A nagypapájától kérte el. Régen ilyent hordtak 
a nagy hidegben az idősebb emberek. Most a fiata- 
lok hordanak hasonlót, de nem az időjárás miatt. 
Hanem így hallgatják a magnót, amit magukkal ci- 
pelnek mindenhova. Ez a divat. Ádám Eta külön- 
ben nem divatozik, mint más lányok. De a nagy- 
papa fülvédőjétmégisazért hordja, hogy hasonlítson 
azokhoz, akik divatoznak. 

Amikor az ő házukhoz értünk, én szépen elkö- 
szöntem. Azt mondtam : minden jót kívánok! Ő azt 
kívánta, hogy javítsam ki az orosz kettesemet a ked- 
véétt. Megígértemazaluljáróban. . . Tényleg ! Majd- 
nem el is felejtettem. . . 

Kotcsolyázás után mindennap felmentem Etáék- 
hoz tanulni. Nem is nehéz! Előbb a könyvből kér- 
dezi ki a szavakat Eta. Azután hallgatjuk a magnó- 


. szalagot. Deerről nem tánczene szól, hanem meséket 


olvasnak. Én ugyan már régen kinőttem a meséből, 
de nem baj. Eta kedvéért végighallgatom. Ugyse 
értek belőle egy szót se. Mert oroszul olvassák a 
mesét. Eta azt mondja, azért kell ezt meghallgatni, 
hogy szebb legyen a kiejtésem. Jó! 

Persze a többiek hamar észrevették, hogy én fel- 
járok Etáékhoz. Meg is kérdezték, hogy miért ? Ki- 
csit szégyelltem, hogy Eta korrepetál engem. Ha- 
zudni nem való. . . 

És akkor Eta megmentett! Nemcsak a kettes osz- 
tályzattól, hanem Wittner csúfolódásától is. Mert 


Wittner elég csúfolódós. De most csak tátogott, 
mint egy hal. Mert Eta azt mondta: 
— Ádámmal megalakítottuk a Szamovár-klubot. 
Azt se tudtam, mi az a szamovár. Lehet, hogy még 
mások se tudták, mert meg akarták nézni. Aznap 


az egész Gepárd őts feljött Etáékhoz. És akkor ki- 


derült, hogy mégis tudom, hogy mi az a szamovár, 
hisz mindennap találkoztunk. Eta nagymamája sza- 
movárral főzte a teát magának. És minket is meg- 
kínált minden délután. Azt mondta, az orosznyelv- 
tanuláshoz orosz teát igyunk, úgy való. És fordítva! 
Amikor isszuk a teát a szamovátból, csakis oroszul 
beszélgessünk... Szótfogadtunk. ge 

Az őtsnek persze nagyon tetszett a dolog. Ők is 
akartak a Szamovát-klubba járni, pedig nekik nem 
is volt kötelesség a nyelvgyakorlás. A nagymama 
azt mondta, jöjjenek csak! Eta pedig hozzátette: 
nagyon örül ő is! Csak én nem örültem. Miért kell 
idecsődíteni az összes Gepárdot? Ha velük akar 
lenni Eta, megmondhatja nyugodtan. Értem én. . . 

Másnap kimentem a jégre. De csak azért, hogy 
mozogjak a friss levegőn. A többiek már kinn vol- 
tak. De ők nem mozogtak, Etát bámulták egyhely- 
ből. Nem csoda! Jó formában van, az biztos! Akár- 
mit dirigált az edző, hibátlanul megcsinálta. A kor- 
csolyávalköröketítrta jégre, nyolcasokat, mindenféle 
sormintát. Amikor az edző elment márt, ő csak to- 
vább bravúroskodott. Addig-addig cifrázta a lépé- 
seit, míg egyszer csak ráírt a jégre két betűt: P. Á. 
Mindenki olvashatta. Mindenki tudhatta, hogy ez 
a nevem kezdőbetűje, benne van a tornazsákom- 
ban is. Wittnet rögtön a villanyborotvájáról kezdett 
mesélni valamit. De Eta egyáltalán nem figyelt tá. 
Csak karcolta tovább a jégre a P meg az Á betűt. 
Jó sokáig korcsolyázott, és nem lett pitos az orra 
mégsem. 

Este sokáig fogalmaztam. Jó néhány piszkozatot 
eldobtam, mire végre letisztáztam a naplóba: 


JANUÁR Ádám Eta és Papp Ádám megalakí- 


tották a Szamovár klubot. Tagja lehet az egész őts. 
Ök ketten szívesen látják barátaikat. 


Gyurkovics Tibor: NÉVIKE 

Január xi. Tóbiás — ő a főhibás 


Ú1e-4 kadbed 


Január 7. Attila — hátadon hasad az atilla 


Január 1I. Agáta — kávéja maláta 


ve 

fomáa zi el 

bezart. 


Január 21. Ágnes — behallatszik a kertből az ág-nesz 


. Január 20. Fábián — hol ember, hol pávián 


Január 19. Sára — kendőt köt a hasára 

Káldi János 
Téli 
játszótér 


Pusztaság lett 
a világ. 

A tér fölött 
üres ág. 


A kegyetlen, 
vas szelek 
elvitték a 
levelet. 


Eltűntek a 
madarak. 
Nem ad a Nap 


sugarat. 


Fázékonyan 
sírdogál 
néhány száraz 
rózsaszál. 


Hinta, hajó 
hova lett? 
A raktárban 
kesereg. 


Tovaszállt a 
nyári dal. 

A déré a 
diadal. 


Varjak 
a fán 


Nyírfácska áll 
a téli tájban 
tavaszra várva, 
egymagában. 


Tavaszra várva, 
napmelegre. 
Karjait tárja, 
dideregve. 
Vidám varjú 
tekint le rája 

s repül, repül 
az egyik ágra. 
Hintázik rajta, 
fel-le, fel-le. 
Társai szállnak 
hozzá egyre. 


Nyírfácska lassan 


elszendereg. 
Melengeti 
a varjúsereg. 


et 


Osvát Erzsébet 

Vida Győző rajza 

Sukurbek Bejsenaliev Szovjet-kirgiz író 

Görög Júlia rajzai 


— Várj csak, kisfiam, eljön 
az idő, rendezzük még a 
számlát ezzel a gyapjas kos- 
sal! — mondogatta Aziznak 
apa. 

Aziz türelmetlenül várt. 
Szeretett volna újra találkozni 
támadójával, s minél hama- 
rabb bosszút állni sebesülésé- 
ért. 

Nem telt bele sok idő, 
alighogy Azizteljesen felépült, 
apa így szólt hozzá: 

— Készülődj, fiam. Ideje 
tisztességre tanítani azt a 
Gyapjast! 

Aziz levette a falról az os- 
tort s nagyot rikkantott: 

— Megverjük, ugye? 

Apa rosszallón rázta a fejét: 

— Miért vernénk meg? 
Csupán megtanítjuk, hogy 
tisztelje a gazdáját. Olyan 
szófogadó lesz, meglátod, 

hogy maga sem ismer magára. 
Csak nehogy megessen rajta 
a szíved, ha félsz, és nem 
akarod nézni, jobb, ha mind- 
járt megmondod. 

— Nem, dehogyis félek — 
felelte Aziz, miközben szíve 
úgy ugrált a mellkasában a 
félelemtől, hogy majd kiug- 
rott. 

Azzal apa kiment Azizzal 
a jurtából, s elindult a nyáj 
felé. 

A gyapjas kos abbahagyta 
a legelést s Azizra nézett. 

Apa a birkához ment s 
meg akarta fogni. De a kos 
elugrott előle s elszaladt. 
A megriadt juhok szétszéled- 
tek. 

Apa  Gyapjas nyomába 
eredt, utolérte, elkapta a hátsó 
lábát. Azutána hátára pattant. 
A kos elkezdett kapálózni, 

mint a betöretlen csikó. Hol 
jobbra, hol balra rúgott ki, 
előbb ügetéssel próbálkozott, 
azután eszeveszett futásnak 
eredt. Néhányszor  felágas- 
kodott. De apát nem tudta le- 
dobni, apa tapasztalt lovas! 

Végül is a birka nem ló. 
Gyapjas hamarosan  meg- 
adta magát s szabályos apró 
léptekkel vitte terhét. Akkor 
apa Azizhoz kormányozta, 
felvette fiát s maga mögé ül- 
tette. Es így szólt: 

— Látod, Gyapjasból kezes 
állat lett. Ezután majd hallgat 
ránk. Oda visz, ahová akarod. 

Aziz kényelmesen elhelyez- 
kedett a birka gyapjas hátán, 
és sarkát az állat véknyához 
szorította. 

— Gyerünk, Gyapjas, gyi 
te, gyi! 

Kiderült, hogy birkaháton 


sokkal kényelmesebb közle- 
kedni, mint lovon. Aziz soká- 
ig cipeltette magát Gyapjassal 
a nyáj körül, miközben a 
birkák furcsállónnéztek rájuk. 

Végül Gyapjas megállt. Li- 
hégve, szaporán szedte a leve- 
gőt. Szőre nedves volt, s úgy 
csillogott, mint az ezüst. 

Apa leszállt a kos hátáról s 
így szólt Azizhoz : 

— Na, most már végképp 
betört. Ezentúl a te hátasod 
lesz. 

S attól a naptól Aziznek 
saját lova volt, a gyapjas kos. 
Rajta tette meg az utat a lege- 
lőre, s a hátán tért vissza. 

Elmúlt a nyár. Ősszel az 
egész nyájat behajtották a 
vásárra s eladták. 

Utolsónak a gyapjas kost 
vitték el. 

Amikor megragadták, Aziz 
apja háta mögé bújt s ott sírt, 
sajnálta, hogy meg kell válni 
a barátjától. 

Mindenki, aki ott volt, a 
gazdaság elnöke, a juhfarm 
vezetője, a vevők, mindnyájan 
sorra dicsérték apát, hogy 
milyen nagyok s milyen kö- 
vérek a juhai. 

— A fele elismerés a segí- 
tőtársamat illeti. Gyere elő, 
kisfiam, ne bújj el. 

Az elnök nyilván kitalál- 
hatta, hogy a gyapjas bárány 
Aziz kedvence volt. Odament 
a kisfiúhoz s barackot nyo- 
mott a fejére. 

—  Bakir-aka! — fordult 
azután apához. — Holnap 
válassz új kisbárányokat, s 
engedd meg, hogy Aziz gon- 
doskodjon róluk. Hiszen ő 
már igazi juhász! 


Petrovácz István fordítása 


-" őlban, házban 


Eliszaveta Bagrjana 


A kovács 


Az én apám a kovács. 
Nyáron, télen 

a kezében 

csattog, zeng a kalapács, 
alig pirkad, 

ő már izzad. 


Kalapál, csak kalapál. 

Szikrák gyúlnak 

és lehullnak, 

mikor vasat ver, ha már 

jó pirosra K 


izzította. 5.38 f 
A faluban kicsi, n GON Jé i 


jól ismeri 28 hd sz 8 


és tiszteli. ka 
Nincs nélküle vasdarab 


és kamrában. 
Ennek gereblyét javít, 
vas-szerszámot, 


vaslapátot, 
annak fejszé 


s patkót veret . 


Ami javításra vár: 
kerül ide vég 
fazék füle, 

törött olló, bicska, zár, 


mind-mind vár a 
kalapácsra. 


Cseng az üllő, kalapács, VAS A áld s. 
szikrák gyúlnak j . k. 

és lehullnak, —. za ii 14 
mikor apám . éz? kovácsa sr ps. 
kalapácsol i 

és kovácsol. Ms k; 

Bolgár nyelvről fordította : Király Zoltán 7 


. Azt már senki sem tudná megmondani, hogyan 
lett Juhász Pityuból egyszet csak Putyi, ám tény, 
hogy mindenki így hívta. Eleinte haragudott érte, 
de lassan megszokta, és ha valahol be kellett mu- 
tatkoznia, csak ennyit mondott: — Putyi vagyok. 

Putyi az egyik legjobb gombozó volt a kör- 
nyéken és hatalmas gombkészlettel rendelkezett. 
Cérnára fűzve nyakában hordta az inge alatt, de 
rossz nyelvek azt rebesgették, hogy otthon egy 
egész fióknyi tartaléka van még, s szebbek, sokkal 
szebbek azoknál, amelyekkel játszani szokott. 
Nagy becsben tartotta Putyi a kincseit, s állan- 
dóan gyarapította: a padláson, kamrában előke- 
resett régi, ócska holmikat és megszabadította 
őket a gomboktól, sőt odáig merészkedett, hogy 
a ruhásszekrénybe akasztott holmikról is lecsent 
egyet-egyet titokban. Deazértegyiksemvoltolyan 
szép és értékes, mint a Bagócs Misi kék üveg- 
gombja. 

— Cseréljünk — kérlelte Putyi. Misi a fejét 
rázta. 

— Neked adom érte az ezüstgombomat. — 
Misi erre nem szólt semmit, gőgösen távolba 
meredt, mint egy eltöprengő hadvezér. Putyi le- 
akasztotta nyakából a gombfüzétt: 

— Válassz, tízet adok érte, csak add nekem! 

— Nem eladó! Nyerd el! 

— Rendben.Ki játszik még? — kérdezte Putyi. 

— Én is! — kiáltották egyszerre hárman is: 
Betci, Peti és Lali, aki osztályelső volt. 

Lali lemérte a lyuktól az öt lépést, meghúzta 
a vonalat és dobott. Aztán sorban a többiek is. 
Az első kör után Berci volt az első, az ő gombja 
közelítette meg legjobban a lyukat. A két üveg- 
gomb a harmadik volt, Putyi ezüstgombja az 
utolsó. Ezt csak csalinak vetette be, nem lehetett 
vele célozni, messzire gurult, kiszámíthatatlan 
volt. 

A második körnél Putyi lett az első, egy kis 
barna gombbal eltalálta a lyukat. Misinek izzadt 
a tenyere, hosszan célzott, eredménytelenül: a 
többiek mind megelőzték. Elvörösödött dühé- 
ben. Újra próbálkozott. A hatalmas fémgomb 
élével ért földet a lyuk peremén, körbepötdült 
és elterült a porban, hajszálnyira a lyuktól. 

— Vége, nincs tovább! — rendelkezett Lali 
—, két perc múlva becsöngetés. Már csak a nye- 
rődobásra van időnk. 


Putyi volt az első dobó. Markába szedte a 
lyuk körül tolongó gombokat, s a vonalhoz 
lépett. Legfelülte a sóvárogva vágyott kék üveg- 
gombot helyezte. , Csak sikerüljön? — gondol- 
ta. Vékony teste megfeszült, vörös haját homlo- 
kába fújta a szél. 

— Igyekezz már! — nógatta Lali. Putyi karja 
meglendült, a maréknyi gomb a lyukra zuhant: 
fele benne maradt, fele szétgutult. De a kék gomb 
a lyukban volt. — Megnyertem — mondta Putyi, 
mintha a többiek nem ismerték volna a gombo- 
zás szabályait. — Megnyertem. — Odakuporo- 
dott a lyukhoz, hogy kiszedje a nyereményét, de 
Misi megállt előtte és bal lábával rátaposott a 
lyuk szájára. 

— Engedj! Add ide! — kiáltotta Putyi. 

— Nem adom — mondta Misi. 

— Nem adom, vedd el erővel! 

— Nyertem, az enyém! 

—. Mondtam, vedd el! 

A többiek egy darabig némán figyeltek, majd 


gar moi 


sorban egymás után eloldalogtak. Egyikük se 


mert Misivel tengelyt akasztani, mivel tudták, 
hogy ő a legerősebb. Lali távozóban bátortalanul, 
szinte mellékesen visszaszólt: — Add oda neki 
—, de Misi meg se hallotta. 

— Add ide — erősködött Putyi, és igyekezett 
elmozdítani Misi lábát, hasztalan. Erre jó erősen 


belecsípett. Misi felszisszent. Jobb lábát Putyi 
álla alá támasztotta, egyetlen lendülettel hanyatt 


lökte, majd zsebre vágta a gombokat. és komó- 
tosan elindult. 

Putyi föltápászkodott, leverte magáról a port 
és besompolygott az osztályba. 

A teremben óra előtti lárma, felfordulás. Putyi 
volt a napos. Letörölte a táblát, sorba rakta a 
krétákat és az ajtónál kezdett fülelni. Ekkor Lali 
a vizes szivaccsal véletlenül képen törölte Misit; 
Jancsit akarta, de eltévesztette a célt. Misinek 
szemébe fröccsent a krétás víz, nedves lett az arca, 
de még az inge is. Dühében kapta a tolltartóját 
és Lalihoz vágta. De Lali félreugrott, és a toll- 
tartó a tanári asztalon álló porcelánvázát találta 
el. A váza lezuhant, darabokra tört. Mindenki 
meghökkent, csönd lett. Misi elfehéredett, halkan 
motyogott magában. Rosszul állt a szénája szám- 
tanból, megijedt. 


Putyi némán szedegetni kezdte a csetépdara- 
bokat, amikor belépett Gyula bácsi, az igazgató, 
aki a számtant tanította. Harcsabajsza alig észre- 
vehetően megremegett. Megállt az ajtóban, ke- 
ményen az osztály szemébe nézett. Megvárta, míg 
Putyi összeszedi a törmeléket, s a szemétkosárba 
dobja. 

— Ki volt az? 

Néma csönd. Putyi Misi szemébe nézett. Misi 
kényelmetlenül érezte magát, sápadt volt, a szá- 
ja széle reszketett. Esdeklően nézett Putyira, 
mintha csodát várna tőle. Az osztály lesütött 
szemmel várta a fejleményeket. 

— Még egyszet kérdezem, ki volt az? — is- 
mételte meg a kérdést Gyula bácsi, szégyenkezve 
inkább, mint mérgesen. 

A légy zúgását is hallani lehetett. 

— Tehát senki sem törte el a vázát, magától 
került a padlóra, igaz?! 

— Nem. Én voltam, véletlenül lelöktem — he- 
begte Putyi. 

— Úgy, szóval te voltál? — mondta Gyula 


Felvidéki András rajza 


bácsi —, és ez korábban nem jutott eszedbe? Szé- 
gyelld magad, gyáva! 

Putyinak sírásra görbült a szája, de nem szólt 
semmit. Konokan összeszorította a fogát, és 
elhatározta, hogy csak azért sem fog elpitye- 
redni, 

Misi nem mert senkire sem ránézni, tarkóját 
a rászegeződő tekintetek parazsa égette. 

— Putyi — szólt halkan Misi, ahogy ballagtak 
kifelé csengetés után. 

— Hm? 

— A tied — mondta Misi, s kinyitotta a mar- 
kát. A napfényben megcsillant a kék üveggomb. 

— Vedd el neked adom. Otthon is van egy 
ugyanilyen — hazudta. 

Putyi sokáig bámulta a gombot. Látta, hogy 
a Misi keze kicsit reszket. Két ujjával óvatosan 
megfogta a gombot és a szeme elé tartotta. 

— Szép — mondta. Misinek mintha kő gör- 
dült volna le a szívéről, amikor megszabadult 
a kék üveggomb súlyos terhétől. 

Gyöngéden hátbavágta Putyit és elvihatzott. 


Vietnami népdal 


Kézidob — szerelem, 
valaki rázza ügyesen, 

kerekedj kalászba, 

kerekedj kalászba. 
Nász-táncba fog a halsereg, 
nász-táncba fog a halsereg, 

úszik a hullámra, 
doboló fiút keresget. 

Kire vágyik a lány? 
Szeme messze révedezik. 

Kire vágyik a lány? 
Szeme messze révedezik. 


Nász-nép — sok pók átfon, 


aj, de sűrű a hálója, 
kivetik a hálót, 
oda vágyik a lány. 
Távol a vándor, a táncos. 
Távol a vándor, a táncos. 
Táncol, táncol, táncol. 


Turcsány Péter fordításai 


Costa Rica-i gyerekdal 


Rajt ül a hintán egy elefántka, 
pók csoda-fonala a hinta, 
mégse szakad le, ő is csodálja 
és a barátját odahívja. 


Rajt ül a hintán két elefántka, 
pók csoda-fonala a hinta, 
mégse szakad le, ő is csodálja 
és a barátját odahívja. 


Rajt" ül a hintán há? elefántka, 
pók csoda-fonala a hinta, 

mégse szakad le, ő is csodálja 
és a barátját odahívja. 

Rajt" ül a hintán négy elefántka, 
pók csoda-fonala a hinta, 


mégse szakad le, ő is csodálja 
és a barátját odahívja. 


Rajt" ül a hintán öt elefántka, 
pók csoda-fonala a hinta, 
mégse szakad le, ő is csodálja 
és a barátját odahívja. 


Rajt" ül a hintán hat elefántka, 
pók csoda-fonala a hinta, 
mégse szakad le, ő is csodálja 
és a barátját odahívja. 


Rajt" ül a hintán hét elefántka, 
pók csoda-fonala a hinta, 
mégse szakad le, ő is csodálja 
és a barátját odahívja. 


Rajt" ül a hintán nyolc elefántka, 
pattan a, szakad a fonálka, 

tóba potyognak, prüszköl az ormány, 
tó vize kiszorul a partra. 


Petrik József versei 
Csata a jégen 


Az udvar most egyetlen nagy 
jégpálya, 

a lármázó gyerekeket 

a fű helyén 

tükörsima jég várja. 
Szürkületig dúl mindennap 

a csata, 

büszke címért: elsőségért 
küzd két háztömb csapata. 
, Mindent bele!" — zúg a pálya 
peremén, 

ám mindennap döntetlen az 
eredmény, 

Ha tovább is így oszlik meg 
a siker, 

a bajnoki büszke címet 

csak a tavasz dönti el. 


Bukfencmester 


Fut a szán, fut a szán, 
fennakad egy kőrisfán. 


Felszisszen a rokkant szán: 
— Jaj oldalam, jaj bordám! 
Kőrisfa, kőrisfa 

mért álltál az utamba! 


— Te oktondi, még hogy én? 
Te ütköztél énbelém ! 

Jaj a törzsem, jaj a kérgem, 
ha vérem van, most elvérzem. 


Így jajgatnak. 
Hanem mármost 
keressük meg a kormányost ! 


Ni csak, hóemberfióka 
izeg-mozog a mély hóban, 

de a feje hol van? 

Itt egy kesztyű, ott egy sál, 
vajon kié? 

Majd megtudjuk, hogyha minden 
helyére visszatalál. 


Itt áll ép szívvel, ép testtel 
Pista, az új mókamester. 
Csak annyi baja esett, 
hogy egy gombja elveszett. 


Békés Rozi rajzai 


Hol volt, hol nem volt, élt egyszer egy öz- 
vegyasszony. Volt neki három világszép leánya. 
Egyik szebb volt, mint a másik. Csak az volt a 
baj, hogy mindegyiknek volt egy kicsi rejtett 
hibája. A legnagyobbik leány olyan tyúkszemű 
volt, de olyan, hogy az az orránál tovább nem 
látott. A középső leánynak egy kicsit lütő volt 
az esze. Ha az nekikezdett kacagni, nem bírta 
abbahagyni. — Hihihihihi! Huhuhuhuhu! 

Meg kellett tőle bolondulni! A legkisebb 
leány meg olyan csepűnyelvű volt, hogy annak 
nem lehetett egy szavát se érteni. Búsult a 
szegény asszony, hogy a leányait nem tudja férj- 
hez adni, mert a legények messziről elkerülték 


még a házat is. Egyszer, honnan, honnan nem, 


odakeveredett a faluba egy jóképű kanászlegény. 
Az Öregasszony nézegette, nézegette, mikor az 
reggelente hajtotta a disznókat a falu vége felé, 


elgondolta magában, de jó volna, ha valamelyik 7. 
leányát feleségül venné. Egy reggel az öregasz- 7 
szony kiállott a kapu elejibe és megszólította a / 


legényt: 

— Hallod-e, édes gyermekem! Én azt hallot- 
tam, hogy te árva vagy, és tudod-e, nekem olyan 
gyenge szívem van, úgy sajnálom az árvákat, 
hogy hasad el a szívem miattuk. Tudod-e, mit 


gondoltam? Én azt gondoltam, hogy minden 1 
reggel kiteszek neked az ablakba egy jó nagy 9 


pohár pálinkát, s te gyere ide s idd meg! Jó 
lesz-e? 

A legény nagyon málé szájú volt, azt mondta: 

— Jó há! 

Úgy is lett. Minden reggel az ablakban egy 
nagy pohár pálinka várta a legényt. Odament, 
megitta, jó kedve kerekedett, nagyokat csattog- 
tatott a karikás ostorával, úgy hajtotta a lege- 
lőre a disznókat. Így ment ez egy hétig, akkor 


az Öregasszony megint kiereszkedett a kapuba. 


s megint megszólította. 

— Hallod-e, édes gyermekem? Úgy megtet- 
szett nekem a te magaviseleted, mondok én ne- 
ked valamit. Van énnekem három szép leányom, 
egy este gyere el hozzánk guzsalyasba, s ha va- 
lamelyik megtetszik neked, én neked adom. 
Jó lesz-e? 

— Jó há! 

A legény elígérkezett a leányos házhoz gu- 
zsalyasba. Amelyik estére várták a legényt, azon 
a napon akkora sütés-főzés volt a háznál, hogy 
majd leégett a ház. Sütöttek egy nagy kemence 
kalácsot, megmézeztek egy nagy üveg pálinkát, 
még egy magkakast is levágtak. Amikor a főzés- 
sel készen voltak, nekiálltak a leányok öltözköd- 
ni. Csudálatosan kicsinosították magukat, s 
akkor az anyjuk leültette őket egy padra, s kita- 

A három leány 


nította őket, mit csináljanak, ha idejön a legény. 
f fé EZÉ; A legnagyobbiknak azt mondotta : 
Székely népmese nyoman irta: — Nézz csak ide édes leányom! Én ezt a tűt 

Kóka Rozália mesemondó ledöföm ide az ajtó sarkához. Ha idejön a le- 
gény, te mondd azt, nézzen csak ide édesanyám! 
Mét reám mondják azt, hogy tyúkszemű vagyok ? 
Né, lámpavilágnál megláttam a tűt a sarok- 
ban. 

A középsőnek, amelyik olyan kacagós volt, 
azt mondta az anyja: 

— Te, el ne kezdj kacagni, el ne kezdj ka- 
cagni, mert meg is nyuvasztalak! 

A legkisebbiknek meg azt mondotta: 

— Te meg meg ne szólalj, meg ne szólalj, 
mert valamivel úgy bedugom a szájadat, hogy 
soha többet meg nem szólalsz! 

A leányok erősen szerettek volna férjhez 
menni, s erősen fogadkoztak, hogy mindent úgy 
tesznek, ahogy az anyjuk mondta. Sötét lett, jött 
a legény, a leányok ültek a padon, hallgattak, az 
öregasszony szökdösődött, töltötte a legénynek 
a pálinkát, rakta a nagy kakas cubókokat a tá- 
nyérjára, gyúrta bele a kalácsot. A legény úgy 
belakott, hogy még a hasa is félreállt. Akkor 
felereszkedett a padról a legnagyobb leány, s 
megszólalt: 

— Nézzen csak oda, édesanyám! Még reám 
mondják, hogy tyúkszemű vagyok? Né, lámpa- 
világnál megláttam a tűt a sarokban. 

— Jól van édes leányom, vedd fel s tedd a 
helyire! 

A tyúkszemű leány felkelt, felvette a tűt, s 
vitte volna a helyire. Igen ám! De amikor a le- 
gény bejött a házba, a kucsmáját rátette az ágy 
tetejére. A szegény leány ahogy elhalad az ágy 
mellett, meglátta a kucsmát. A tyúkszemivel nem 
tudta jól kivenni, hogy mi az, azt hitte, hogy a 
macska kondorodott fel az ágyra. Odament, s azt 
mondja a kucsmának: 

— Kácc le innen, te szégyentelen! 

Adott neki egy nagy pofcnt. Az leesett a földre 
s jól meghengergőzött a porban. Egyéb se kel- 
lett a középső leánynak, neki kacagni: 

— Hihihihihi! Huhuhuhuhu! 

Erre a szegény legény úgy megijedt, hogy 2 
lábai a földbe gyökereztek. Csak állott, csak ál- 
lott! A legkisebbik leány csak hallgatott, csak 
3 hallgatott, de egyszer aztán nem bírta tovább, 

megszólalt: 
—  Ude, édetanám, én nem toltam temmit, 
mott én medek pérhed! 
Na, ettől a legény úgy megijedt, s úgy megfu- 
tamodott, hogy még ma is fut. A leányok ott 
Keresztes Dóra rajza! maradtak rakáson vénleánynak. Legények, ha 
akartok házasodni, vegyétek feleségül őket! 

Szilveszter napján két óriás állított be hozzánk; uno- 
katestvérünk és a menyasszonya. Megnéznék, hogyan bú- 
csúzik az óév nálunk a fővárosban, mondták. 

Gyerünk! — dörzsölgette össze tésztás tenyerét Ter- 
ka húgom, mivel már úgyis unta a pogácsaszaggatást. 

— Hová? — néztem a lisztes kötényére. 

— Ahová mindenki, a Nagykörútra ! 

A pogácsát hamar kisütöttük, hála a menyasszony 
tüsténkedésének, aztán irány a Margit-híd lába. Mármint 
a pesti lába, mivel itt kezdődik a Nagykörút. A neve a 
Marx térig Szent István, onnét a Rákóczi útig Lenin, 
aztán az Üllői útig József, végül a Petőfi-hídig Ferenc 
körút. A Dunától a Dunáig ível át a városon, méghozzá 
a folyónak egykori holtágában. Voltaképpen tehát végig 
folyómederben jártunk. 

Amikor 1871-ben az út építését elrendelték, a régi 
meder széles, árokszerű mélyedése még szemmel látha- 
tó volt. Eredetileg hajózható csatornának szánták. Reit- 
ter Ferenc mérnök (akinek nevét utca őrzi a főváros 
XIII. kerületében) elkészítette a terveket. Végül a ha- 
józható csatornából csak a csatorna valósult meg, az is 
az út alatt. (A szennyvíz-elvezető főgyűjtőcsatorna itt 
húzódik.) 

Az út végig negyvenöt méter széles. Először a Víg- 
színháznál álltunk meg, s megpróbáltuk elképzelni, hogy 
itt valaha csata zajlott. Aztán felballagtunk a Nyugati- 
hoz. Azért fel, mert a körút itt a legmagasabb. A pálya- 
udvartól mindkét vége felé lejt. A nemrég felújított 
Nyugati nagy üvegcsarnokának vasszerkezetét A. G. Eif- 
fel, a párizsi Eiffel-torony építője tervezte 1847-ben. Az 
első magyar vasútállomás is ezen a helyen épült 1846-ban 
és innét indult útnak az első vonat Vác felé. 


14 


Birkás" Ákos rajza 


— Hadd fussák be a világot, mint a ... — kezdte 
idézni Terka lelkesen Petőfit, de nem fejezte be, vagy 
nem hallottuk, mert eltűnt. Elnyelte a föld, akarom mon- 
dani, az aluljáró. 

— Jobb, ha fogjuk egymás kezét — döntöttem, mikor 
előkerítettük a hullámzó tömegből. — Még három alul- 
járó hátra van! A metró miatt rendes hétköznapokon 
is nagy bennük a nyüzsgés. Hát még ma! 

A Madách Színház előtt nem időztünk, az őszi évfor- 
dulón úgyis sokat beszélgettünk Madách Imréről és leg- 
nagyobb írói sikeréről, az Ember tragédiája című drámá- 
járól. A New York palota régi kávéházába azonban be- 
kukkantottunk: akad-e ilyenkor író, festő, újságíró a 
Hungáriában? j 

Furcsa lehetett a Nagykörút házak nélkül. Kezdetben 
ugyanis tényleg csak 21 bérház állt rajta. A századfor- 
dulón már csaknem kétszáz, most pedig ház ház mel- 
lett, szépen tatarozva mindahány. 


Az utolsó aluljáróban, a Boráros téren várt minket a 


borárus. Igen, az a testes, kötényes férfi, kezében rocs- 
kával (fa mérőedénnyel). Hét hordó sorakozott körü- 
lötte, de mind a hetet kőből faragták, akár a borárust 
a rocskával. Nem csoda, hogy a csapra vert hordóból 
sem folyt bor. Víz is csak tavasztól őszig. 

Lehet, hogy a Nagykörút kevert stílusú, szeszélyes 
formájú házai nem igazán szépek. Nekünk mégis ked- 
vesek voltak, mind a négy kilométeren át csakúgy, mint 
a kirakatok, az emberek, a papírtrombita-hangver- 
seny... Igaz, a menyasszony már a harmadik sarkon 
villamosra akart szállni, de ezt a szándékát nem az öreg 
Nagykörút, hanem új, csinos, ám kényelmetlen cipője 
sugallta. 


Ha itt a szombat, a gyerekek általában nem sietnek az 
iskolába. Parádon igen. A Fáy András Általános Iskolában 
minden szombaton sokan találkoznak : gyerekek, felnőt- 
tek, különféle csoportokban, más-más céllal. 

A hónap második szombatja a természetjáróké. Nyá- 
ron és száraz időben kirándulásra gyülekeznek, télen 
síelnek. Aki nem tud, megtanítják a természetjáró szak- 
kör tagjai. Mindig sok szülő, jóbarát akad, aki őrzi a kez- 
dők biztonságát. 

A harmadik szombat a könyvtáré. Tízezer kötet várja 
a kicsiket és nagyokat. Nemcsak olvasnak, keresgélnek. 
Mesék hallgatásával, jelenetek rögtönzésével, bábkészí- 
téssel, dallal, jókedvűen és észrevétlenül ismerik meg 
nyelvünk gazdagságát, helyes használatát. 

A hónap negyedik szombatján a nagyobbak mennek 
iskolába. Ők az üvegfúvó szakkör tagjai. Együtt indul- 
nak át Parádsasvárra, az üveggyárba. Tavaly a nyolca- 
dikos szakkörösök közül nyolcan választották majdani 
kenyérkeresetnek az üvegfúvást. 

A legmozgalmasabb azonban minden hónapban a Dó- 
zsa-szombat, a hónap első szombatja. Azért kapott külön 
nevet, mert ekkor gyűlnek össze legtöbben a Dózsa 
György Úttörőcsapat kisdobosai és úttörői. 

Az úttörőszoba egyik szegletében szőnek. A kisebb 
szövőszéken ballagótarisznyát, terítőt, a nagyobbikon 
rongyszőnyeget. A gyerekek irányítója, tanítója Kovács 
Ferencné. Kizárólag azért dolgozik szombatonként a töb- 
biekkel, mert szereti a szövést, a gyerekeket és az is- 
kolát. Szakasztott így van ezzel a másik Kovácsné, Pan- 
nika is, aki hímezni tanítja az érdeklődőket. A Dózsa- 
szombaton szorgoskodnak a gyöngyfűzők, a bábkészítők, 


Tamók Enikő munkája, Kazincbarcika 


Dolgoznak, hogy pihenjenek 


akik filcből nyakba akasztható kis pénztárcákat is szab- 
nak-varrnak. Egy asztalnál öveket, hajba való pántokat 
fonnak vastag, színes fonalakból. A másiknál meg kosár- 
fonók ülnek. Virágkosarat, csörgőt, kenyértartót ké- 
szítenek pednádnak nevezett, világos színű, majdnem 
fehér vesszőből. Azt mondják erős, kemény anyag, ne- 
hezen adja meg magát. Baji Imrénének, a kosárfonók 
mesterének mindig. 

Nagyon népszerű ez az ősi mesterség az iskolában: 
négy asszony úgy megtanulta, hogy le is vizsgázott belő- 
le. Saját csemetéjükkel versenyeztek, melyikük keze alól 
kerül ki szebb, tökéletesebb darab. Baráz Máté igazató 
is tervbe vette rég, hogy megismeri a kosárfonás forté- 
lyait. 

d — Korongozni is csak akkor fog, ha nyugdíjas lesz — 
tréfálkozott Somfai Tiborné csapatvezető. 

Sok a munkája az igazgatónak. A csapatvezetőnek sincs 
úgynevezett magánélete. Nem is akarja. A szervezési 
feladatokon kívül övé a honismereti és a táncszakkör. 
A letűnt kor és életforma tárgyi emlékeit az ötvenes 
évek eleje óta gyűjti a palóc házakból, udvarokból a 
helyi népszokásokkal együtt. A kincs száz darabja ma 
az Egri Vármúzeumot gazdagítja, de jutott belőle a he- 
lyi Palócháznak és az iskola múzeumának is. 

A tanulás munka. A munka pedig fárasztó. És a hét- 
végi tanulás, hétvégi munka? Bármilyen furcsa, sőt hi- 
hetetlen, nemigen fárasztja a parádiakat. Vagy nem úgy, 
mint a hétköznapi. Inkább mintha segítene a felfrissü- 
lésben, a kötelező, szokásos, hétköznapi fáradtság ki- 
pihenésében. 


Józsa Teréz 

OLVASÓINK ÍRTÁK 


A tél 


Hull a hó már nemsokára, 
szánkózni megy a sok gyerek, 
lecsúsznak a domboldalról, 
s kiabálják: hű, de remek! 


Nánási Anikó 
Túrkeve, Rákóczi út 2/A 


A tizenkét hónap 


Január jégen futó, 
Február szelet fújó, 
Márciusban jön a tavasz, 
Áprilisban az áfonya, 
Májusban a névnapom, 
Júniusban vakáció, 
Júliusban érik a barack, 
Augusztusban megyünk Csehszlovákiába, 
Szeptemberben iskola, 
Októberben ősz van, 
Novemberben szülinapom, 
Decemberben Télapó! 


Faragó Gergely 
Budapest, Nyár u. 25. fszt. 2. 


Miért haragszik 
a kutya a macskára? 


Valamikor réges-régen történt ez, amikor 
még a kutya meg a macska is tudott beszélni. 


Élt egyszer egy gazdasszony, egy kutya meg 


egy macska. Egy szép napon elküldte a gazd- 
asszony a macskát a boltba, méghozzá tej- 
fölért. A macska elballagott szófogadóan. A 
boltban tejfölt kért. Megis kapta, ki is fizette. 
Ballagott hazafelé a bögrével. Egyszer csak 
kedve szottyant rá, s belényalintott. 

— Nyau, ez finom! — mondta elismeréssel. 
És tovább kóstolgatta. Addig kóstolgatta, ad- 
dig nyalogatta, míg a bögre üres nem lett. 
Amint hazaér, kérdi a gazdasszony : 

— Nem volt tejföl a boltban? 

— Nem — füllentett a macska. 

— És a pénzt hová tetted? 

— Elvesztettem! — hazudott tovább. i 

A kutya a házból lesett kifelé. Egyszer csak 
látja, hogy a macskának tejfölös a bajsza. 
Elkezdett ugatni : 

. — Hazudik a macska! Tejfölös a bajsza! 

Meghallja a gazdasszony, ő is látja a tejföl 
nyomát, szalad be a házba, hozza a nyújtófát, 
hogy eltángálja a macskát. Fut a macska, ne- 
hogy utólérjék, utána a kutya, hátul meg nyúj- 
tófával a gazdasszony. Futottak, futottak — 
végül a macska hopp! — fel a fára, annak is 
a legtetejébe. Ott mosta le a bajszáról az árul- 
kodó tejfölcseppeket. 

Azóta haragszik a macska a kutyára! Haa . 
macska a kutyára nem haragudott volna, talán 
az én mesém is tovább tartott volna ! 


Molnár Katalin 
Gyöngyösoroszi 

Dobra verjük ; 


Janicsák István versei 


Kiszámoló 


Két kiskutya megéhezett, 

kora reggel ebédezett; 

csülköt, csontot, 

megrágták a rongyot. 

Egyem, kettem, hármam, négyem 
Te leszel a feleségem. 


Kérdezgető 


Kicsi húgom, honnan jöttél? 
Farkasok torkából. 

Ki mentett meg, ki segített? 
Puskával vadászok. 
Bántottak-e a farkasok? 
Karmolták a hátam. 

Kicsi húgom, mit csináltál? 
Mindet hátba vágtam. 

Csak kísérlet? Tornyospálcáról érkezett a hír : a madártani szakkör kárászt, 
csíkot és mocsári teknősöket telepített vissza nemrég a Kotyorba, amelyben 
évszázadokon át éltek hasonló lények. A Kotyor a vegyi és olajszennyeződés 
miatt vált élettelenné az utóbbi időben. A szakkör tagjai kísérletet tettek 
a megtisztítására, és a víz életre keltésére. Jelzőtáblákat készítettek, ame- 
lyeken tudtul adják a látogatóknak : védett területhez érkeztek. A kárász, a 
csík és a teknős, bár a madártani szakkör vigyáz rájuk, nem madár. Azért 
mégis (a szakkörösökkel együtt) féltjük őket a szennyezett víztől. 


Ahogyan várnak bennünket. , A lányok dolga a tűbefűzés, egy kis varrás, 
takarítás. A fiúk fát, szenet visznek be ősszel és szüretelnek. Segítünk a 
befőttek elrakásában, boltba megyünk . . . Hivatalos ügyeiket is mi intézzük. 
Nagyon jó érzés tudni, hogy segíthetünk. Ahogyan várnak bennünket, annak 
örömét csak az érzi át, aki látja — aki jelen van!" Így szól a II. Rákóczi Ferenc. 
raj tudósítása Rábapordányból, ahol a gyerekek már negyedik esztendeje 
rendszeresen, télen-nyáron segítenek egy vak asszonynak és leányának. 
Két-két pajtás szól be szerdánként ablakukon: megjöttünk. Tudják, hogy 
a , nénik" reggel óta erre a szóra várnak. 


Egy nap a táborért. A kiskunhalasi kisdobosok és úttörők városi elnök- 
sége felhívással fordult a pajtásokhoz, az úttörőcsapatokhoz, járuljanak hozzá 
a sikondai úttörőtábor építéséhez, dolgozzanak egy napot a táborért, a tábo- 
rukért. A 695. számú Szűts József Úttörőcsapat eddig 50 ezer forintot fize- 
tett be a táborépítésre. 


Hó-naptár. Mellékletünk elkészítésének leírása. Helyszűke miatt a minden 
hónapban , érvényes" naptárt két csíkban rajzoltuk meg. Az A-val jelzett 
pettyes csíkot kenjétek be ragasztóval és illesszétek az első csík alá. A sárga 
köröcske közepét lyukasszátok át, fűzzetek bele fonalat, hogy az ajtófélfára 
vagy a könyvespolc oldalára felakaszthassátok. A sárga-piros rajzot vágjátok 
körül. A piros keret közepét vágjátok ki. A szaggatott vonal mentén hajt- 
sátok meg a rajzot a minta szerint. Tanácsoljuk, ragasszatok a belső felü-. 
letre celofánpapírt, hogy könnyebben csússzon, ha a napi dátumra helyezi- 
tek; de hogy le ne essen, egy gemkapoccsal rögzítsétek. A naptár díszítő 
rajzai a gyakoribb őrsi nevek ábrái. A barkács rovatban krumpliból vagy. 
radírból készíthető pecsétek, sokszorosító , nyomda" leírását adtuk. Ehhez 
vehetitek segítségül ezeket a kis rajzokat, de mintául szolgálhat őrsi jelvény- 
hez, hímzéshez az őrsi zászlóra is. Ne feledjétek a dátumot naponta ,,be- 
keretezni"! 


Írta Gyárfás Endre, rajzolta Koltai Éva 

Postafiók 100 


Boldog új esztendőt kívánunk — s 
még azt is hozzátenném, hogy nem 
csak boldogot, hanem vidámat is! 
Magam is roppant vidám lettem, 
amikor elolvastam Boldizsár Ágnes 
(Martonvásár, Zrínyi M. út 28. 
2462) találós kérdéseit. Íme: 

Fehér hóhoz hasonló, ebből készül a ci- 
pó — mi az? 


(azsi) 
Ha az égen látható, 
azt mondja a rádió : 
— holnap eső várható! 
Mi az? 
(94121) 


Januárban, februárban csaknem min- 
den iskolában rendeznek klubnapot, 
jelmezbált, karnevált — hol hogyan 
nevezik azt a tarka felfordulást, ami- 
kor táncol mindenki, s úgy öítözik, 
hogy lehetőleg a legjobb barátja se 
ismerje meg. 

Kovács István pajtás (Emőd, Arany 
J. u. 100. 3432) levele következik: 
Mostanában az iskolában mindenki a 
jelmezbálra készült. Titokban készül- 
tek a jelmezek. A bál színhelye a tor- 
naterem. Eljött a nap! Alig hittem a 
szememnek, amikor megpillantottam 
pajtásaimat: volt ott szegényember a 
meséből, sheriff, űrhajós, huszár, há- 
zikó, juhász a kutyájával — sőt még 
ötös ikrek is vonultak! A hordónak öl- 
tözött gyerek megkínálta a zsürit — 
persze kólával, a pincér meg sütemény- 

nyel. Sokat táncoltunk különösen a ked- 
vencünkre, a kacsatáncra. Hétszer is 
megismételték! A zsüri döntését ide- 
írom, hátha az olvasóknak kedvük ke- 
rekedik ezekhez a jelmezekhez. Tehát 
első lett a Pattogatott Kukorica, aki fe- 
hér inget és szoknyát viselt, telis-teli 
varrva pattogatott kukoricával. Ráadá- 
sul a szoknyás kukorica — fiú volt! 
Második helyezettünk a házikó lett. El- 
készítése egyszerű: hatalmas karton- 
doboz, kifestve, sok-sok ablakkal. A 
harmadik a szegényember. Jelmeze hét- 
köznapi, foltos ruha. Nagy siker volt, 
amikor a csizmáját vállára akasztva 
mezítláb ment végig a nézők előtt. A 
csoportosan díjazottak közüi első he- 
lyezést a szőlőtőke, a szüretelő és a 
hordó érte el. A szőlőtőke jelmeze kúp 
alakba felrakott vessző volt, a vessző- 
kön műanyag szőlőfürtök lógtak. Má- 
sodikak az ötösikrek lettek: pelenkába 
csavarva, fejükön pici sapka, kezükben 
csörgő, sírtak, oáztak, rázták a csör- 
gőt. Nagy sikere volt Lúdas Matyinak 
és Döbröginek is. Az utóbbi díszesen 
hímzett mellényt viselt. Mulatságos 
volt a tombola. Végezetül megismétel- 
tük még vagy háromszor a kacsatán- 
cot — aztán véget ért farsangi mu- 
latságunk. Nagyon jól éreztük magun- 
kat! 

Azt hiszem az emődiek mulatsága 
ötletpályázatunk egyik dísze lehet. 
Nem azért, mert farsangról ír István, 


Kerékpárverseny. Novák Szabolcs 3. o. tan. linóleummetszete, 


Gencsapáti 


hanem mert leírja a jelmezeket. Se- 
gítő szándéka ötletadó! Köszönjük! 
Richter Ingrid harmadikos kisdo- 
bos (Tápiószecső, Vörös Hadsereg 
út 73/A 2251) írta: 

Elköltöztünk Sárosdról Tápiószecsőre, 
méghozzá kamionnal. A régi baráta- 
immal levelezek. Van itt egy játszótér 
fából. A falu akkora, hogy el is téved- 
tem már benne. Érdekes, én nem ijed- 
tem meg, csak a szüleim. Megszidtak, 
de azért járhattam úszótanfolyamra. 


datltástlttés Gád 


Kicsit izgultam az új iskolától, és hiá- 


nyoznak az őrsbeliek, a ,,Kiskatik". 
Sokszor nézegetem a naplót, melyet 


emlékbe kaptam tőlük. A születésna- 


pomra nem hívtam barátokat, mert 
még nincsenek. Ezért, hogy ne búsul- 
jak, kitaláltunk egy mókásat: anyukám 
felhőt, meg csillagot festett a falra az 
ágyam fölé. Szilvásgombóc volt ebédre 
és virágot is kaptam. 

Ingrid — akit Inginek becéznek — 


leveléhez annyit, hogy amikor írta, " 


három hónappal ezelőtt, lehet, nem 
volt még barátja. Azóta biztosan 
lett, talán egy őrsnyi is ! Ha ezt most 
írja— márpedig biztosan megteszi — 
arról lapunk áprilisi számában adha- 
tunk csak hírt, mert ennyi idő alatt 
készül a KISDOBOS, vagyis szak- 
nyelven szólva , ennyi a nyomdai át- 
futási ideje". Három hónap ide, vagy 
oda, ötletes leveleiteket változatla- 
nul várjuk ! 


Kisdobos 


A krumpliból, radírból kimetszett 
betűk, minták nyomtatása úgy tör- 
ténik, hogy a kiálló, befestékezett fe- 
lületeket papírra nyomják. 

Ha például virágcsokrot akarsz ké- 
szíteni falidíszként, poszterszerűen, 
névnapi ajándéknak vagy majd a már- 
cius 8-i nőnapra (5.), esetleg több 
példányban, több egyforma virágra, 
levélre lesz szükséged. Vágj félbe 
egy burgonyát és a vágási felületre — 
újságpapíron szárazra itatva — raj- 
zold rá a kívánt formát (1.). A feles- 
leges részeket vagdosd ki késsel (2.), 
majd a színt vidd rá a nyomófelület- 
re,akár ecsettel gombfestékről, tem- 
peráról, akár kis tálkába tett, festék- 
kel átitatott vászon- vagy gézdarab- 
káról (3.). A lenyomaton (4.) még 
igazíthatsz késsel, ha valami nem 
tetszik. Hosszú vagy nagyobb méretű 
formát — pl. zsiráfot, fát stb. — 
hosszában elvágott  burgonyából 
messél ki. 

Állandó nyomóformát radírból ké- 
szíthetsz. Ez lehet például őrsi bé- 
lyegző, vagy neved bélyegzője. Raj- 
zold rá a betűket (6.) a radírra, per- 
sze fordítva, és kés hegyével először 
a betűközöket vagdosd ki vékony 
lécecskék formájában (7.), majd ala- 
kítsd ki apró vágásokkal a betűket. 
Gyakran használt bélyegzőnek fából 
készíts fogantyút (8.). 

Alsó képünkön ötletként bemutat- 
juk, hogy kellő alapszínre érdekes 
képeket állíthatsz elő a krumpli- 
nyomda technikájával. A faliújságon 
szerepelhet olyan kép is, amelyet 
többen csináltok — kollektív munká- 
val —, minden formát más farag ki 
és más nyom a közösen eltervezett 
helyre. Az alap színes dossziékarton 
vagy felragasztott hajtogatólap is le- 
het, ez szebb, mint a fehér rajzlap. 

Vízszintes: 1. Rag. 3. Későn ellentéte. 8. . . .--mozog 
9. Ily társa. 10. Zavar mássalhangzói. 12. Súlymérték. 
14. Éles hangot ad ki. 16. A 100 és 1000 római. 
számmal. 17. Ennivaló. 18. Lánynév. 20. Építőelem. 
21. LN. 22. Közeli főváros. 24. Öreg. 25. Vízen ha- 
lad. 27. Török rang. 28. Nem szorosan. 29. YG. 


Függőleges: 1. Köretféleség. 2. Mutatószó. 3. Ke- 
reskedelmi rövidítése. 4. Dolog vége. 5. Görög betű 
6. Arc része. 7. Ránehezedik. 11. Nézetkülönbség. 
12. Fürkész. 13. Büntető határozatot hoz. 15. Ala- 
pozó festék. 16. 105 római számmal. 17. Hibátlan. 
19. Lánynév. 21. Szemtelen szárnyas rovar. 22. Kül 
ellentéte. 23. Lánynév. 24. Létezik. 26. ZÁ. 

A színes négyszögekben levő betűket olvassá- 
tok össze! Ezt kell beküldeni a keresztrejtvény- 

Jigyelumi! 


E havi fejtörőinket megfejtés után írjátok hoz- 
zá a múlt havi levélben leírt decemberi meg- 
fejtésekhez. A bal felső sarokban lévő ötös szá- 
mot is tegyétek a borítékba, de beküldeni csak 
a jövő hónapi megfejtéssel együtt kell. 


Összeadás HBA V 
-k CORI 
OVVI 


Az összeadásban számok helyett jeleket írtunk. Azo- 
nos számokat azonos jellel jelöltünk. Milyen számok 
kerülnek a jelek helyére? 


Lóugtrás szetint 
szerint olvassátok el jöégGÉS a bal felső sa- 


rokból kiindulva. 

Fel meri kötni a macskára a harangot. 
Népi mondás 


